Държавен вестник, бр. 41, 2025 г., стр. 13

БРОЙ  41	
Д Ъ Р Ж А В Е Н  В Е С Т Н И К 	
СТР.  13   
ПОСТАНОВЛЕНИЕ № 59
ОТ 15 МАЙ 2025 Г.
за определяне на правила за верифициране 
и отчитане на допустимите разходи и за из­
вършване на плащания по Инвестиционната 
програма за общински проекти, одобрена със 
Закона за държавния бюджет на Република 
България за 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) За изплащането на разходите 
по общинските проекти от бюджета на Ми­
нистерството на регионалното развитие и 
благоустройството (МРРБ) се предоставят 
трансфери към общините въз основа на спо­
разумения, сключени между министъра на 
регионалното развитие и благоустройството 
и кметовете на общините.
(2) Изплащането на разходи чрез Бъл­
гарската банка за развитие в размер до 900 
млн. лв. се извършва въз основа на споразу­
менията по ал. 1. За целите на разплащането 
банката може да използва собствени средства, 
както и средства от заеми, за които е изда­
дена държавна гаранция по чл. 73, т. 3 от 
Закона за държавния бюджет на Република 
България за 2025 г.
(3) Допустими за финансиране са проект­
ните предложения на общини на територията 
на Република България, включени в прило­
жение № 3 към чл. 113, ал. 5 от Закона за 
държавния бюджет на Република България 
за 2025 г., с изключение на проектите, по 
отношение на които не са налице условия­
та по чл. 113, ал. 1 и 2 и/или при които са 
установени недопустими разходи по чл. 113, 
ал. 4 от същия закон.
(4) За проектни предложения, при кои­
то се установи, че включват допустими и 
недопустими за финансиране дейности, се 
предоставят средства за допустимата част.
(5) Министерството на регионалното 
развитие и благоустройството изплаща раз­
ходи до размера на средствата, определени 
в чл. 113, ал. 5 от Закона за държавния бю­
джет на Република България за 2025 г., при 
спазване на условията, предвидени в него и 
в споразуменията по ал. 1.
(6) През 2025 г. от бюджета на МРРБ 
първо се извършват плащания за обекти, 
за които са сключени споразумения между 
министъра на регионалното развитие и благо­
устройството и кметовете на общините през 
2024 г., има сключен договор с изпълнител 
към 31 декември 2024 г. и има дейности по 
реализирането на проекта, както и такива, 
сключени през 2025 г., за които са изпъл­
нени условията на чл. 113, ал. 16 от Закона 
за държавния бюджет на Република Бълга­
рия за 2025 г. Разплащания от Българската 
банка за развитие по ал. 2 се извършват 
след изчерпване на предвидените по цен­
тралния бюджет за 2025 г. средства в размер
750 000 000 лв.
(7) В споразуменията по ал. 1 общини­
те поемат задължение при техническото и 
оперативно прилагане на Инвестиционната 
програма за общински проекти да осигурят 
и гарантират спазването на националното 
и европейското законодателство в области­
те околна среда, енергийна ефективност, 
обществени поръчки, държавни помощи, 
добро и надеждно управление на проекти­
те, осигуряване на необходимото качество 
на извършените дейности и изпълнението, 
поддържане на инвестициите и активите, 
както и пълен интегритет на всички нива 
на прилагане на програмата.
(8) Предоставянето на трансфер за изпла­
щането на разходи се извършва въз основа на 
подадено искане за плащане от съответната 
община до МРРБ, придружено с декларация/
декларации и документите по чл. 113, ал. 2 от 
Закона за държавния бюджет на Република 
България за 2025 г. и други документи по 
изготвените от министъра на регионалното 
развитие и благоустройството образци.
Чл. 2. За изпълнение на споразуменията 
по чл. 1, ал. 1 МРРБ може да извършва и 
да потвърждава към Българската банка за 
развитие авансови, междинни и окончателни 
плащания към общините.
Чл. 3. (1) При споразумения с предмет 
инвестиционно проектиране:
1. се предоставя авансово плащане в раз­
мер до 50 на сто от предвидените разходи за 
проектиране по споразумението; авансовото 
плащане се извършва текущо след получаване 
в МРРБ на искане за авансово плащане по 
образец – приложение № 1, придружено със 
сключен договор на общината (съответно 
на района) с изпълнител и предоставено 
обезпечение за аванса от изпълнителя към 
общината съгласно разпоредбите на Закона 
за обществените поръчки;
2. се извършва окончателно плащане в 
размер на остатъчната стойност за плащане от 
разходите за проектиране съгласно сключения 
договор на общината (съответно на района) 
с изпълнител, текущо след получаване в 
МРРБ на искане за окончателно плащане 
по образец – приложение № 1, придружено 
с влязло в сила разрешение за строеж за 
съответния обект.
(2) При споразумения с предмет строи­
телство, основен ремонт или реконструкция:
1. се предоставя авансово плащане в раз­
мер до 20 на сто от предвидените разходи за 
строително-монтажни работи (СМР); аван­